Клуб за синхроно пливање

„11. Април“ Нови Београд

Ул. Омладинских бригада број 40

КЛУБСКИ ПРАВИЛНИК

Овим Правилником се утврђују обавезе и принципи понашања пливачица, тренера , родитеља и других чланова КСП „11.Април“.

I ПРАВИЛА ПОНАШАЊА ПЛИВАЧИЦА

У циљу постизања што бољих резултата и промоције Клуба, пливачице су дужне да :

* да на тренинге долазе редовно;
* не сме да се касни на тренинге ( долази се најкасније 15 минута пре почетка тренинга );
* да пажљиво прати тренерове инструкције и даје свој максимум на тренинзима и такмичењима;
* да поштује Клуб, остале пливачице, тренера , службена лица ;
* за свако одсуствовање , било да се ради о здравственом проблему или проблему неке друге врсте ( које може да утиче на тренажни процес ) пливачица је обавезна да благовремено обавести тренера;
* да поштује остале чланове Клуба, и својим позитивним ставом и понашањем на тренингу и такмичењу буде пример млађим члановима;
* у обавези је да присутствује манифестацијама од јавног интереса на који је Клуб позван;
* да поштује календар такмичења и полагања сирена, и своје обавезе прилагоди њему;
* да учи и ради марљиво у школи да не би спорт трпео;
* у обавези је да поштује клубску униформу и обележја.

Пливачица мора због своје сигурности и добробити , да поштује Правилник Клуба и понаша се у складу са њим на тренинзима, такмичењима и путовањима са Клубом.

II ПРАВА И ОБАВЕЗЕ РОДИТЕЉА ПЛИВАЧИЦА

Обавезе родитеља :

* да буде подршка свом детету , у смислу довођења детета на тренинг , такмичења и полагања сирена;
* да буде подршка свом детету без обзира на ниво успеха;
* да својим понашањем буде узор и пример родитеља у спорту;
* да благовремено извршава све финансијске обавезе ка Клубу;
* да обавести тренера о свим болестима или физичким проблемима свог детета који би могли да утичу на тренажни процес.

Права родитеља:

* да се пре и после тренинга информише код тренера о напредку свог детета и свим осталим стварима које га интересују а да су везане за Клуб;
* има право да присуствује тренингу само кад је у питању јавни час;
* да присуствује такмичењима свог детета;
* да слободно изрази своје сугестије, идеје , предлоге , и примедбе везане за Клуб.

III ОБАВЕЗЕ ТРЕНЕРА

* Да мора да поштује сатницу тренинга ;
* да поштује своје радне обавезе и одговорно и дисциплиновано приступа свом послу;
* да подстиче спортско понашање давајући позитивну подршку пливачицама , тренерима и службним лицима, на сваком тренингу , такмичењу, полагању сирена и тд. ;
* да учи пливачице да је важније дати све од себе него победити , како се не би осећале поражено због резултата на такмичењу или полагању сирена;
* да пре почетка такмичарске сезоне упозна такмичарке и њихове родитеље са календаром такмичења и са планом рада у такмичарској сезони;
* да помаже пливачицама и да их научи како да достигну свој највиши могући ниво, и како да остваре своје циљеве;
* да благовремено обавести родитеља о променама или проблемима ( здравственим, физичким итд. ) које примети на тренингу или такмичењу.

IV ФИНАНСИЈСКА ПРАВИЛА КЛУБА

Чланарина:

Чланарина важи за текући календарски месец и плаћа се до 15-тог у месецу у износу од 4.000,00 динара.

Уколико имамо два или више чланова из истог домаћинства они плаћају чланарину од :

А) 2 пливачице – 6.000,00 динара;

Б) 3 пливачице – 8.000,00 динара.

Уколико је пливачица одсуствовала цео месец нема финансијских обавеза да плати чланарину за тај месец али мора да најави своје одсуство.

Категорија такмичарки:

* да редовно измирује чланарину;
* да плати годишњу лиценцу;
* да плаћа котезацију и трошкове такмичења;
* да сносе трошкове припрема , путовања у иностранству и опреме потребне за такмичење ( купаћи костими за наступ и осталу клубску опрему).

Уколико пливачица има финансијских потешкоћа родитељ треба да се обрати тренеру за помоћ минимум 5 дана пре рока плаћања како би му се уважио захтев и изашло у сусрет.

**Клуб је отворен за било какве идеје , сугестије , предлоге , примедбе и тд . од стране пливачице или њених родитеља, које они могу да упуте усменим или писменим путем тренерима или члановима Управе Клуба.**